Ahti Karjalainen

Ahti Kalle Samuli Karjalainen (10. veebruar 1923 Hirvensalmi – 7. september 1990 Helsingi) oli Soome poliitik, Soome peaminister aastatel 1962−1963 ja 1970−1971.

Ta kuulus Soome Keskerakonda (Maaliitu). Ta kuulus partei vasakpoolsesse tiiba ning oli heades suhetes Nõukogude Liidu juhtidega.

1959. aastal sai ta doktorikraadi politoloogia alal.

Ta oli Soome peaminister aastatel 1962−1963 ja 1970−1971.

Aastatel 1959−1961 oli ta kaubandus- ja tööstusminister. Soome välisminister oli ta kolm korda, aastatel 1961–1962, 1964–1970 ja 1972–1975. Kokku oli ta ministri ametis 5772 päeva. Sellest kauem on Soomes minister olnud ainult Karjalaise parteikaaslane ja konkurent Johannes Virolainen. 

Eduskunna liige oli ta aastatel 1966–1979. Aastatel 1982–1983 oli ta Soome Panga president.

Vanemas eas oli tal probleeme liigse alkoholitarbimisega. Ta suri kõhunäärmevähki.

Karjalainen on maetud Helsingi Hietaniemi kalmistule.

Kategooria:Soome peaministrid
Kategooria:Soome välisministrid
Kategooria:Hietaniemi kalmistule maetud
Kategooria:Sündinud 1923
Kategooria:Surnud 1990